philips allen den genen die dese onse opene
brieven sullen sien ende hooren
lesen saluyt doen te weten dat wy
hebben ontfangen die supplicatie van
hendrick lunckens sone van huijbrecht
lunckens concierge vanden stadthuijse
tot loven inhoudende hoe dat hij
inden jaere 1642 , hebbende uuyt
wandelen geweest , ende couten
by sekere borgers dochtere alwaer
oock bij occasie is gheweest ghecomen
sekeren borgers sone bij name guilliam
de vleeschouwere, metten welcke hij
eenige worden heeft gecregen, hebbende
den voors. vleeschouwere naer diversche
iniurien ende misachtinge hem
soo verre vergeten dat hy den suppliant
heeft geaggresseert, ende met
vuysten geslaegen ende alhoe
wel den suppliant van intentie was,
ende syn uuytterste devoir was
doende om het selve crackeel te passeren
sonder ongeluck soo ist nochtans dat
de voors. guilliam de vleeschouw$
hem suppliant andermael is ingevallen
met intentie soo het schene, van hem
suppliant te willen van leven ter doot
te brengen, synde voorts gebeurt
dat hy suppliant bevangen synde met
gramschappe, heeft uuytgetrocken
syn mes ende dat om den voors. vleeschouwere
te intimideren ende van hem ont
slagen te syn sonder dat hy daerop
heeft gepast, maer heeft den suppliant
ter aerden geworpen, ende geconti
nueert hem met vuysten te slaen, soo
dat hy geraeckt is geworden van
het voors. mesch in syne buyck
ter wylen den suppliant was onderliggende
van welcke quetsure hy is comen
aflyvich te worden tot des suppliants
groot leetwesen, welcken aenghe
merckt ende dat hy suppliant hem
altijt seer paisibelyck vredelyck ende
sonder eenich crackeel heeft ghe
comporteert sonder oynt iet anders
bedreven te hebben mede oock dat hij
noynt te voorens metten voors.
vleeschouwer eenigen twist
oft quarelle heeft gehadt maer
ter contrarien altyt goede vrinden
ende cameraden t’saemen syn ghe
weest soo badt hy suppliant seer
oidtmoedelyck om onse opene brieven
van remis daertoe dienende waer
omme soo ist dat wy desen aengesien
ende ieerst hierop gehadt hebben d’advis
van onsen lieven ende wel beminde die meyer
der stadt loven ende tot dyen gesien d’infor
matien by hem genomen over t’voors. feyt
genegen weesende ter bede des voors. suppliants
ende willende in dit stuck prefereren gratie ende
misericordie voor trangheyt ende rigeur van
rechte hebben den voors. suppliant quytgeschouwen
ende vergeven schelden quyt ende vergeven uuyt
sonderlinge gratie by desen t’feyt
ende ongevalle bovengeruert, midtsgaders
allen breucken corporele criminele ende civile
daerinne hy ter causen voirs. midtsgaders dat
daeraene cleven mach tegens ons ende justitie
misdaen ende misbruyckt mach hebben ende
hebben hem dyenaengaende wedergestelt,
gerestitueert, stellen weder ende restitu
eren tot synen goeden naeme ende fame
in onsen voors. lande van brabant ende allen
anderen onsen landen ende heerlyckheden
ende tot syne onverbeurde goeden
indyen hy eenige onder ons heeft ghelyck ende in
amder manieren soo hy was voore toe
compste van t’voors. feijt imponerende
hierop een eeuwich gheswijch onsen lieven
ende getrouwen procureur general in brabant
onse schou$$ meyer van loven ende allen
anderen onsen justicieren ende officieren
wie sij syn satisfactie ende beternisse
ierts ende voor al gedaen der partije ge
interresseerde voor soo verre die noch
nyet gedaen en sij ende eenige daertoe
staet civilyck alleenelyck ende die sak$
sulcx is verheijsschende behoudelyck da$
de voors. suppliant gehouden sal syn te
betaelen de redelycke costen van
justitie, ter causen van desen gedaen
ende naergevolgt ofte te doene ter
taxatien ende moderatien van onsen
lieven end getrouwen cancellier ende luyden
van onsen raede in brabant die wij
daertoe gecommitteert hebben ende
committeren by desen ontbieden daeromme
ende bevelen den selven onsen cancellier
ende raedtsluyden dat voor hun geroepen
degene die daeromme behoorlyck geroepen
te sijne sy procederen wel ende deuchdelyck
ter verificatien ende interi
nement van desen onsen brieff
naer syne forme ende teneur
ende ter taxatien ende moderatien
vande voors. costen van justicien
alsoo sy sullen bevinden te behooren
welck interinement de suppliant
gehouden sal syn te versuecken ende
hem in persoone te presenteren
in onsen voors. raede binnen sesse
maenden naestcommende opde
pene van te verbeuren d’effect van
dyen, ende dat gedaen ende de selve
costen van justitie getaxeert ende
betaelt synde in handen vanden genen
dyen dat behooren sal sy onsen voors.
procureur general in brabant meyer
van loven ende alle onse rechteren
justicieren, officieren ende onder
saeten tegenwoordige ende toe
commende dyen dat aengaen sal mogen
heuren stedehouderen ende een iegelyck
van hun besundere soo hen toebehooren
sal doen laeten ende gedoogen die voors.
suppliant van dese onser tegenwoor
diger gratien ende remissien ende van
d’allen innehouden van dese onser
tegenwoordiger gratie, ende
remissien ende van allen d’innehouden van
deser inder vuegen ende manieren
boven verhaelt, peijsibelyck rustelyck
vredelyck ende volcomelyck ten eeuwigen
daegen genieten ende gebruycken sonder
hem daeromme te doene ofte te
laeten doen ende geschieden nu oft in
toecommenden tijden eenich hinder
stoot letsel oft moyenisse aen
lijff oft aen goeden ter contrarien
maer indien syn lyff oft eenige
van syne goeden daeromme ghe
arresteert becommert oft
beleth waeren, dat sy die setten
ende stellen, doen setten oft stellen
terstont ende sonder vertreck
tot geheelder ende volcommende
delivrantie want ons alsoo gelieft
gegeven in onser stadt brussele
inde maent van february 1645